17:56 Die UNESCO Wêreld Erfenis gebied en baie bekende Jamaa El Fna markplein. Om daar uit te kom vandag was nie so maklik soos ek gedink het nie. Vanoggend het ons gids ons deur die gangetjies gelei en gewys stap so en so en so ........... Maklik!!! Egter vanmiddag baie meer mense, al die winkels nou oop vir besigheid en gou gou vat ons die verkeerde draai. Google Maps en goeie rigting en die hulp van 'n plaaslike mannetjie (vir wie ek natuurlik 'n ou ietsie moes betaal, kry ons die mark, heel uit 'n ander rigting. Op die mark 'n miernes van bedrywighede: Almal slaan kosstalletjies op, koeldranke, sappe, kos als hier te kry. En om die volgende draai: Die slange!!!!!! Ons maak 90grade draai weg vandaar. Lyk op afstand soos masiewe pofadder wat voor die ander mandjies lê. Ons gaan sit op die Terras van Cafe en drink 'n lafenis. Mooi uitsig oor die markplein en al die bedrywighede
21:11 Ons stap na die dak of die Terras van die Riad. Al die Riad's in Morocco het so 'n leefarea bo-op hulle huis vanwaar jy die hele Medina en omgewing kan sien. Hierdie Terras net baie besonders en mooi